આ બાબતે પોલીસ ચોપડેથી મળેલી વિગતો મુજબ,પેટ્રોલિંગ દરમીયાન પોલીસ કોન્સ્ટેબલ મહેન્દ્રસિંહ જાડેજા અને જનકભાઇ લકુમને મળેલી ખાનગી બાતમી મુજબ,મીઠીરોહરની સીમના સર્વે નંબર 455ના પ્લોટ ન઼બર 351/1માં પ્રાઇમ લુમ્બર્સ કંપની સામેના સર્વિસ રોડ પર પીબી-03-એજે-2337 નંબરના ટેન્કરની તલાશી લેતાં દારૂનું વહન કરવાની નવી મોડેસ ઓપરેન્ડી જોવા મળી હતી જેમાં ડિઝલ ટેન્કની બાજુમાં ડિઝલ ટેન્ક જેવી જ લાગે તેવોા બોક્સમાં તથા ટેન્કરની કેબિનમાં સીટની નીચે બનાવાયેલા બોક્સમાં છુપાવેલી રૂ.45,500ની કિંમતની અંગ્રેજી શરાબની કાચની 750 એમએલની 130 બોટલ તથા અલગ-અલગ બ્રાન્ડના રૂ.23,100ની કિંમતના 180 મીલીના 231 ક્વાર્ટરીયા એમ કુલ રૂ.68,600નો અંગ્રેજી શરાબ મળીઆવતાં ટેન્કર સહિત કુલ 15.68 લાખનો મુદ્દામાલ જપ્ત કર્યો હતો પરંતુ દરોડા દરમિયાન આરોપી નાસી જવામાં સફળ રહ્યો હતો તેની સામે કાયદેસર ફરિયાદ નદંધી પકડવા ચક્રો ગતિમાન કરાયા છે. પીઆઇ ભાવિન સુથારના માર્ગ દર્શન હેઠળ આ કાર્યવાહીમાં એએસઆઇ મંગલભાઇ વિંઝોડા,હેડ કોન્સ્ટેબલ હનુમંતસિંહ જાડેજા,પોલીસ કોન્સ્ટેબલ અશોકજી ઠાકોર,મુકેશ પતારિયા,પ્રવિણ આલ,તનેરાજસિંહ ચૌહાણ સહિતની ટીમ જોડાઇ હતી.